prečo je každá terapia neúčinná? zisti dôvod!
máš dojem, že by si chcel zlepšiť plynulosť reči, len nevieš ako? skúsil si už väčšinu možností a každá terapia a postup sa ukázala ako neúčinná? dnes ti ukážem, prečo môže byť aj tá najlepšia terapia neúčinná.
Ľudia chcú hovoriť plynulo. túžia po tom. vedia, že im to výrazne zlepší ich životné možnosti, zlepší vzťahy, urýchli kariérny postup.
s nádejou vyhľadajú odborníka, logopéda, terapeuta, psychológa, šamana, bosorku aj santa clausa… každého, kto by mohol vedieť, čo robiť. najlepšie, aby mal čarovný prútik.
ja som robil to isté. a každý z ľudí, ktorých som navštívil sa mi snažil pomôcť. bola to pomoc zo špecifickej oblasti, niekedy viac nápomocná, inokedy menej. jedno však mali všetci spoločné. ich metódy boli neúčinné. všetky do jednej.
ak mám byť úprimný, oni mali určité výsledky. zo začiatku. ale postupne som sa vrátil tam, kde som bol.
otázka znie: „kde bol teda problém?“
uvedomil som si, že som si vypočul informáciu. doma som skúsil to, čo mi ukázali a často to bolo všetko. pokiaľ som cvičil a trénoval, tak som väčšinou prestal po niekoľkých dňoch, keď sa ukázali prvé výsledky. alebo som cvičil nepravidelne. keď ma to napadlo. chýbala mi vytrvalosť a odhodlanie.
podľa známych vedeckých výskumov trvá formovanie nového návyku minimálne 21-30 dní. presný čas je obtiažne určiť, pretože je to pri každom človeku individuálne. okrem toho záleží od počtu opakovaní, dobe a intenzite tréningu. pri komplexných návykov, kde je potrebné zosúladiť niekoľko nezávislých prvkov je to až trojnásobok času.
ako správne tušíš, odpoveď na otázku, prečo u mňa bola každá terapia neúčinná, aj keď to zo začiatku vyzeralo nádejne bola tá, že som si nevytvoril návyk. jednak návyk pravidelného tréningu, ale čo je dôležitejšie, návyk používaš nový spôsob reči, alebo mentálneho nastavenia.
pokiaľ som si bol vedomý toho, že to používam, bolo to fajn. Časom som zabudol používať to, čo som natrénoval. mozog síce pri tréningu vytváral nový zvyk, nové, „plynulé“ nervové spojenia. tie ale po niekoľko málo opakovaní neboli dosť silné na to, aby po nich prebiehali signály automaticky. preto som sa časom vrátil do starých koľají. bol som z toho sklamaný, pretože som veril, že už konečne by niečo mohlo fungovať.
> „nikdy v živote sa nevzdávaj, aj keď si myslíš, že si prehral… pretože skutočne prehráš až vtedy, keď sa vzdáš…“ – neznámy autor
dôsledok bol, že do každého nového spôsobu a novej terapie som šiel čím ďalej, tým viac skeptický. nakoniec som hľadanie na niekoľko rokov vzdal. vytvoril som si obmedzujúce presvedčenie, že prečo sa snažiť, aj tak nič nefunguje…
podľa mňa je akýkoľvek pravidelný tréning, je oveľa lepší ako vôbec žiadny.
až keď som ja sám uveril, že je možné hovoriť plynulo a výrazne tak zlepšiť kvalitu svojho života a dokonca som pre to aj niečo robil, až potom sa začali veci zlepšovať… výrazne a rýchlo sa zlepšovali a stále zlepšujú…
urob pre seba
> opýtaj sa sám seba:
> 
> „koľko terapií a cvičení som už vyskúšal?“
> 
> „koľkým z nich som dal naozaj šancu, aby ukázali prvé výsledky?“
> 
> „uspokojil som sa a prestal som hľadať možnosti, ako hovoriť plynulo?“
> 
> „som ochotný venovať sebe a svojej reči aspoň 30 dní pravidelného tréningu?“
myslíš, že pre liečbu zajakavosti stačí robiť rečový tréning? alebo je aj mentálna príprava a zmena vnútorných postojov dôležitá súčasť terapie?
za posledných niekoľko mesiacov som preskúmal všetky dostupné terapie, prečítal knihy, pozeral videá. prekvapilo ma, že väčšina terapií sa nevenuje mentálnej príprave. alebo je to len okrajová záležitosť.
sústredí sa na nahradenia starého spôsobu hovorenia novým.
udrelo mi to do očí, pretože sám sa zaoberám zmenou osobným rozvojom, nlp a zmenou neefektívnych vzorcov myslenia na vzorce, ktoré sú užitočné a prospešné.
zajakavosť ako zvyk
zajakavosť je zvyk. je to používanie reči určitým spôsobom. vytvorili sa mozgové dráhy. nový spôsob hovorenia vytvorí nové mozgové dráhy, nový zvyk.
v skutočnosti je ľahké pre balbutika hovoriť plynulo. nikto nekokce 100% času. keď je balbutik sám, hovorí so svojím psom, deťmi… v situáciách, ktoré pre neho nie sú ohrozením. keď sa mu nespúšťa podvedomý reflex prežitia.
preto aj v kľudnom prostredí u terapeuta, ktorý ho naučí správne techniky tvorenia reči dokáže relatívne rýchlo hovoriť plynule.
problém je, že v reálnom prostredí sa balbutik nevyhne „reflexu prežitia“. jeho reč sa prepne do núdzového režimu. nedokáže vedome použiť techniky, ktoré trénoval doma. aspoň nie tak účinne.
dlhodobým tréningom a konzistentným používaním len nového spôsobu hovorenia sa postupne oslabí spúšťanie „reflexu prežitia“, ktorý nastavuje telo do režimu „útek, alebo útek“. potom je tiež dlhodobý proces prirodzenej zmeny stavu „nemôžem“ na stav „môžem“. jedná sa o zmenu vnútorných presvedčení. zmenu toho, čo hovorím sám sebe a čomu verím. Čo si myslím, že dokážem.
> 
>  mentálny tréning spolu s tréningom reči zaručí rýchlejšie výsledky.
> 
> 
> 
mentálne techniky a cvičenia, ktoré môžeš použiť
vizualizácia a predstavivosť – predstavuj si svoje minulé úspechy, alebo si predstav a preži, ako sa budeš cítiť, keď dosiahneš plynulosť.
práca so svojimi negatívnymi presvedčeniami, so všetkým, čomu si začal veriť a čo Ťa obmedzuje.
zvýšenie sebavedomia je kľúčové pre tvoj dobrý pocit sám so seba.
použiť techniku kotvy a uložiť si požadovaný stav a vedieť si ho vyvolať.
fyziológia tela, resp. jej zmena sa síce nedá zaradiť medzi mentálne techniky, priamo však ovplyvňuje pocity a vnútorný stav.
myslím si, že každá terapia postavená len na rečových technikách nie je tak účinná, ako by mohla byť.
som presvedčený, že zapojením mentálneho tréningu sa účinnosť každej terapie výrazne zvýši.
dokonca som zástanca toho, že mentálny tréning je dôležitejšia zložka terapie, ako tréning reči.
je skvelé naučiť sa hovoriť inak a lepšie a poznať techniky, ako sa dostať z rečového bloku. opakovaním mozog dostane jasný vzor, čo od neho chceme a začne vytvárať nové mozgové spojenia. spojenia pre plynulú reč. vytvorí nový návyk.
až zmena vnútorného stavu z „nemôžem“ na stav „môžem“  spôsobí, že sa balbutik prestane držať v úzadí, že je schopný a hlavne ochotný aktívne sociálne situácie vyhľadávať a prestane sa im vyhýbať.
prestane sledovať, aké problematické slovo prichádza a ako ho nahradiť.
začne si viac užívať svoj život. nájde svoj vnútorný pokoj.
urob pre seba
> 
>  používaj pravidelne aspoň jednu z mentálnych techník uvedených v tomto článku.
> 
> 
>